Diari Oficial de la Generalitat Valenciana


Sumari del DOGV 8667, del 30-10-2019 (2019/10449)

RESOLUCIÓ de 24 d'octubre de 2019, de la Vicepresidència segona i Conselleria d'Habitatge i Arquitectura Bioclimàtica, per la qual s'incrementen les quanties màximes de les convocatòries regulades mitjançant les resolucions de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer de joves; i d'11 de febrer de 2019, de la mateixa conselleria, per la qual es convoquen per a l'exercici 2019 les ajudes de rehabilitació d'edificis del Programa de foment de l'eficiència energètica i sostenibilitat; i del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10466


Data del document
:   24-10-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 24 d'octubre de 2019, de la Vicepresidència segona i Conselleria d'Habitatge i Arquitectura Bioclimàtica, per la qual s'incrementen les quanties màximes de les convocatòries regulades mitjançant les resolucions de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer de joves; i d'11 de febrer de 2019, de la mateixa conselleria, per la qual es convoquen per a l'exercici 2019 les ajudes de rehabilitació d'edificis del Programa de foment de l'eficiència energètica i sostenibilitat; i del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021. [2019/10373]  
  
Mitjançant l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, es van aprovar les bases reguladores del Programa d'ajudes al lloguer d'habitatges i Programa d'ajudes al lloguer per a joves (DOGV 8327, 28.06.2018).  
La base reguladora quinze de l'annex I de l'ordre esmentada establia que «l'import global de les ajudes amb què es dote cada convocatòria, podrà ser ampliat en el cas d'existir disponibilitats pressupostàries, en el cas de ser insuficient per a atendre les peticions que, presentades dins del termini, acrediten reunir els requisits i altres condicions establides en aquestes bases».  
Així mateix, mitjançant les ordres 7/2018 i 8/2018, de 25 de juny, de la Conselleria d'Habitatge, Obres Públiques i Vertebració del Territori, es van aprovar les bases reguladores de les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021; i de les ajudes de rehabilitació d'edificis del Programa de foment de la millora e l'eficiència energètica i sostenibilitat en habitatges del Pla estatal d'habitatge 2018-2021, respectivament.  
  
La base reguladora setze dels annexos de les ordres mencionades establia, en l'apartat 3, que «l'import global de les ajudes amb què es dote cada convocatòria podrà ser ampliat en el cas que la dotació inicial resulte insuficient per a atendre les peticions que, presentades dins del termini, acrediten reunir els requisits i altres condicions establides en aquestes bases, fins a arribar a l'import màxim addicional amb el qual s'amplie la dotació econòmica global.  
Aquest increment es podrà realitzar, amb posterioritat a la publicació de la convocatòria, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, mitjançant l'aportació dels fons estatals que es preveja en el corresponent conveni entre el Ministeri de Foment i la Comunitat Valenciana per a l'execució del Pla estatal d'habitatge 2018-2021, i en els successius acords de la Comissió Bilateral de Seguiment que, si escau, se subscriguen, relatius a la distribució del finançament entre els programes d'ajudes, tal com s'estableix en l'apartat 5 de l'article 6 del Reial decret 106/2018, de 9 de març, pel qual es regula el Pla estatal d'habitatge 2018-2021, o bé mitjançant l'aportació de fons propis addicionals sempre que les disponibilitats pressupostàries ho permeten».  
En aquest sentit, la Resolució de 7 de febrer o de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer per a joves, establia, en l'apartat tercer, punt 2, paràgraf segon, que si es compleixen algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, l'import de la dotació de la convocatòria es podrà augmentar o disminuir mitjançant una resolució de la consellera d'Habitatge, Obres Públiques i Vertebració del Territori.  
Així mateix, les resolucions d'11 de febrer de 2019, de la Conselleria d'Habitatge, Obres Públiques i Vertebració del Territori, per les quals es convoquen per a l'exercici 2019 les ajudes de rehabilitació d'edificis del Programa de foment de la millora de l'eficiència energètica i sostenibilitat en habitatges del Pla estatal d'habitatge 2018-2021, i les ajudes de rehabilitació d'edificis del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021, establien, en l'apartat segon, que les quanties totals màximes de les ajudes per a concedir inicialment, en l'exercici 2019, podrien augmentar o disminuir si es complien algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, mitjançant una resolució de la consellera d'Habitatge, Obres Públiques i Vertebració del Territori.  
Amb posterioritat a la publicació de les bases reguladores i prèviament a la publicació de les convocatòries d'ajudes esmentades, en data 1 d'agost de 2018 es va subscriure el Conveni de col·laboració entre el Ministeri de Foment i la Comunitat Valenciana, per al desplegament i execució del Pla estatal d'habitatge 2018-2021. En la clàusula quarta del conveni s'estableixen els límits de despesa als quals es comprometen aquest ministeri i la Generalitat Valenciana, per a les diferents anualitats de la vigència del Pla estatal. Concretament, respecte a l'anualitat 2019, les aportacions màximes a les quals es van comprometre el Ministeri de Foment i la Generalitat Valenciana eren de 17.868.284,00 - i 50.133.823,00 ?, respectivament, la qual cosa suposa un total de 50.352.115,00 ?.  
Així mateix, en la clàusula cinquena del conveni s'estableixen les quanties per a aportar a les quals es comprometen el Ministeri de Foment i la Comunitat Valenciana per a cadascun dels programes d'actuació finançables en cada anualitat. Aquestes quanties van ser reajustades mitjançant els acords de la Comissió Bilateral de Seguiment adoptats el 7 de setembre de 2018 i el 4 d'octubre de 2019, de tal forma que per als programes 2, 5, 6, 7 i 8, en l'anualitat 2019, al Ministeri de Foment li correspon aportar 26.762.796,00 - (com a suma d'una aportació bàsica de 01.916.250,00 - i una aportació condicionada de 25.467.028,00 ?), i a la Generalitat, 88.471.172,00 ?, la qual cosa suposa un finançament total de 47.178.862,00 ?. Per tant, entre la màxima quantia finançable d'aquests programes per a l'anualitat 2019, de 60.800.625,00 ?, i la dotació global de les convocatòries i acords bilaterals que cal subscriure amb càrrec a aquesta mateixa anualitat, vinculats als programes esmentats més amunt, de 55.070.387,26 ?, hi ha una diferència de 8.178.542,74 ?.  
Així mateix, havent-se finalitzat els terminis de presentació de sol·licituds de les convocatòries indicades, s'estima que les dotacions previstes inicialment seran insuficients per a atendre la totalitat de sol·licituds que puguen estimar-se.  
En virtut de tot això, i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Finançament de les ajudes  
Incrementar les quanties previstes en l'apartat tercer, «Finançament de les ajudes», de la Resolució de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer per a joves; i en l'apartat segon, «Finançament de les ajudes», de les resolucions d'11 de febrer de 2019, de la Conselleria d'Habitatge, Obres Públiques i Vertebració del Territori, per les quals es convoquen per a l'exercici 2019 les ajudes de rehabilitació d'edificis del Programa de foment de la millora de l'eficiència energètica i sostenibilitat en habitatges del Pla estatal d'habitatge 2018-2021; i del Programa de foment de la conservació, de la millora de la seguretat d'utilització i de l'accessibilitat en habitatges del Pla estatal d'habitatge 2018-2021, en un import global de 8.178.542,74 euros, en els mateixos termes i determinacions que els que s'especificaven en la resolució esmentada, i en els imports parcials que es reflecteixen en el quadre següent:  
  
  
  
  
Segon. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar un recurs potestatiu de reposició, en el termini d'un mes a comptar des de l'endemà de la publicació, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o es podrà interposar directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 d'octubre de 2019.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.